jkorsvik/nowiki_second_scrape_merged huggingface dataset:
Horta-Guinardó

Horta-Guinardó er det tredje største av de ti distriktene i den katalanske byen Barcelona. Det befinner seg nordøst i byen, mellom distriktene Gràcia og Nou Barris. I sør grenser det til Eixample, Sant Andreu og Sant Martí, og i nord til kommunene Sant Cugat og Cerdanyola.


== Bydeler ==
Horta-Guinardó er delt inn i elleve bydeler (barris):

El Baix Guinardó
Can Baró
El Guinardó
La Font d'en Fargues
El Carmel
La Teixonera
Sant Genís dels Agudells
Montbau
La Vall d'Hebrón
La Clota
Horta
Sigmund Pedersen

Sigmund Pedersen (født 13. april 1947 i Froland) er en norsk lokalpolitiker som representerer Senterpartiet. Han var ordfører i Froland fra 2003 til 2015. Han overtok som ordfører etter Aadne K. Mykland, som hadde vært ordfører i 20 år fra 1983 til 2003. 
Sigmund Pedersen er bonde av yrke og er bosatt på Songe. 
Sigmund Pedersen ble hedret som «Årets Senterpartiordfører på Agder 2008» for sin innsats under Skogbrannen i Froland 2008. Da Direktoratet for samfunnssikkerhet og beredskap ikke ga helikopterstøtte til å slukke brannen, tok Pedersen kontakt med statsministerens kontor og fikk statlig assistanse til slutt.


== Referanser ==
Kattusseqatigiit

Attaviittut Kattusseqatigiit (oversatt fra grønlandsk: «De uavhengiges forbund», dansk: Kandidatforbundet) var et politisk parti på Grønland. Partiet hadde ikke noen fastlagt ideologi, men ble ofte beskrevet som sentrum–høyreorientert. Partiet var representert i Grønlands landsting mellom 1995 og 2013.
Kattusseqatigiit oppstod foran kommunestyrevalgene på Grønland i 1993. Organisasjonen ble imidlertid ikke registrert som et politisk parti før 2005. I 1999 fikk partiet sitt klare gjennombrudd. Partiet tok i begynnelsen form av en protestbevegelse, men førte etterhånden en moderat og næringsorientert politikk. Partiet har spesielt viet fiskeriet mye oppmerksomhet. Anthon Frederiksen var formann i mesteparten av partiets levetid. Partiet hadde størst tilslutning rundt Diskobukten, hvor Frederiksen var borgermester i Ilulissat kommune 2001–2008. I perioden 2009–2013 inngikk Kattusseqatigiit sammen med Inuit Ataqatigiit og Demokraatit i Kuupik Kleists regjering, hvor Anthon Frederiksen var innenriksminister.
Kattusseqatigiit mistet sin representasjon i Landstinget ved valget i 2013. Partiet besluttet ikke å stille liste ved valget i 2014. Anthon Frederiksen fastlo at partiet var under avvikling, men at representantene i kommunestyrene ville fortsette sitt arbeid ut valgperioden. Hovedstyret har ønsket å gå samlet inn i et annet parti. Frederiksen meldte deretter overgang til Hans Enoksens nye parti, Partii Naleraq.


== Valghistorikk ==
Landstingsvalg


== Referanser ==


== Eksterne lenker ==
Offisielt nettsted
Apalløkka skole

Apalløkka skole er en ungdomsskole på Ammerud i Bydel Grorud i Oslo. Skolen ligger nordvest på Ammerud, tett på Lillomarka, med badevannet Vesletjern rett bak skolen. Ved skolen ligger også den nye Apalløkka idrettshall, som skolen disponerer i skoletiden. 
Elever fra Ammerud skole og Rødtvet skole vil naturlig søke seg til Apalløkka skole. Elevene kan da søke seg til ett av åtte ulike interesseområder: «Fysisk Aktivitet», «Friluftsliv», «Media & Kommunikasjon», «Produksjon for scene»,«Teknologi i praksis», «Innsats for andre», «Design og redesign» og «Programmering» 
Skolen gjennomgikk en større rehabilitering og ombygging før den ble gjenåpnet til skoleåret 2000/2001. Under 100 meter mot vest, ned bakken mot Rødtvet, ligger Greibanen, en fotballbane med kunstgress, med et mindre treningsfelt med grusdekke ved siden av.

Apalløkka skole var opprinnelig bygd som en ungdomsskole, og de første elevene gikk ut i 1972. Et fall i folketallet medførte at elevene flyttet til Ammerud skole, som da ble barne- og ungdomsskole. Apalløkka ble overtatt av Sosialhøgskolen i 1984 og frem til den ble innlemmet i Høgskolen i Oslo. Da skolen gjenåpnet som ungdomsskole i 2000 var den totalrenovert. Den fikk da 4 paralleller på de tre trinnene. Skolen hadde rundt 350 elever. Nå er det 5 paraleller på hvert trinn, og skolen har 450 elever.
I 2018 vant skolen Dronning Sonjas skolepris for likeverd og inkludering.


== Rektorer ==
Anne-Karin Bjerkebro (-2007, til Brannfjell skole)
Petter Hagen (2007-2010, ble områdedirektør)
Jørgen Thorp (2010–2016)
Elisabeth Dullum (2016-2023)


== Kjente ansatte ==
Mosse Jørgensen (1921-2009), sakprosaforfatter, skolelederog og rådgiver
Kamal Saaliti (f. 1979), fotballspiller og miljøarbeider
Mohammed Abdellaoue (f. 1985), fotballspiller og miljøarbeider
Sina Elise Tosterud (f. 1996), fotballspiller og lærer


== Kjente elever ==
Dagfinn Enerly, fotballspiller
Christer George, fotballspiller
Tom Henning Hovi, fotballspiller
Arianne Duarte Morais, friidrettsutøver (spydkast)
Ezinne Okparaebo, friidrettsutøver (sprint)
Kamzy Gunaratnam, politiker (Ap)
Ina Svenningdal, skuespiller
Anja Sønstevold, fotballspiller
Ane Cecilie Høgseth, håndballspiller


== Referanser ==


== Eksterne lenker ==
Data og statistikk - MinOsloskole, Oslo kommune. Besøkt 7. februar 2018.
Skolens hjemmeside
Busta Ofte

Busta Ofte var et «dancehall/ragga-prosjekt» med to medlemmer; Jørgen Nordeng (kjent som Jørg-1 fra Tungtvann) og Bjørn Jervås (fra reggaebandet Manna).
Busta Ofte ga, i tillegg til gjesteopptredenen på sporet Hjelp vi er på plate fra Uros plate Sirkus, ut EPen:


== Diskografi ==
Busta Ofte EP (2001)


== Referanser ==
Armstrong Whitworth A.W.16

Armstrong Whitworth A.W.16 var et britisk jagerfly.
To prototyper ble bygget etter spesifikasjoner for henholdsvis hangarskipbaserte og landbaserte jagerfly, og i 1931 ble 18 A.W.16 produsert. Av disse gikk alle unntatt ett til Kina.
Den senere A.W.35 Scimitar var en videreutvikling av A.W.16.


== Spesifikasjoner ==


== Litteratur ==
Mason, Francis K (1992). The British Fighter since 1912. Naval Institute Press. ISBN 1-55750-082-7.
Green, W; Swanborough, G (1994). The Complete Book of Fighters. New York: Smithmark. ISBN 0-8317-3939-8
Harold Osborn

Harold Osborn (født 13. april 1899 i Butler, Illinois, død 5. april 1975) var en amerikansk friidrettsutøver.
Osborn forbedret sin personlige rekord i høydehopp fra 1,83 i 1920 til 1,99 i 1923. I en konkurranse i  Urbana, Illinois 27. mai 1924 satte han verdensrekord to ganger. Han klarte 2,025 i første forsøk som var ny verdensrekord og han forbedret rekorden til 2,038 som han klarte i andre forsøk i samme konkurranse. 
Osborn ble olympisk mester da han vant høydekonkurransen under OL 1924 i Paris med et hopp på 1,98 foran landsmannen Leroy Brown med 1,95. På tredjeplass kom Pierre Lewden fra Frankrike med høyden 1,92.
Han deltok også i friidrett under Sommer-OL 1928 i Amsterdam, men havnet der på en 5.-plass.
Osborn ble også olympisk mester i tikamp med ny verdensrekord.


== OL-medaljer ==
1924  Paris -  Gull i friidrett, høydehopp  USA
1924  Paris -  Gull i friidrett, tikamp  USA


== Referanser ==


== Eksterne lenker ==
(en) Harold Osborn – Olympedia 
(en) Harold Osborn – Sports-Reference (OL-resultater – arkivert) 
(en) Harold Osborn – World Athletics 
(en) Harold Osborn – National Track & Field Hall of Fame 
(en) Harold Osborn – Track and Field Statistics
Nou Barris

Nou Barris er et distrikt i Barcelona, Catalonia. Det befinner seg helt nord i byen, mellom fjellkjeden Collserola og Meridiana-avenyen. Det grenser til distriktene Horta-Guinardó og Sant Andreu, samt Montcada i Reixac, som ikke er en del av Barcelona.


== Bydeler ==
Nou Barris er delt inn i tretten bydeler (barris):

Vilapicina i la Torre Llobeta
Porta
El Turó de la Peira
Can Peguera
La Guineueta
Canyelles
Les Roquetes
Verdun
La Prosperitat
La Trinitat Nova
Torre Baró
Ciutat Meridiana
Vallbona
Robert King

Robert Wade «Bob» King (født 20. juni 1906, død 29. juli 1965) var en amerikansk friidrettsutøver som konkurrerte i høydehopp. 
King ble olympisk mester da han vant høydekonkurransen under OL 1928 i Amsterdam med et hopp på 1,94 foran sin landsmann Benjamin Hedges og Claude Ménard fra Frankrike begge med høyden 1,91. Verdensrekordholder og olympiatittelforsvarer Harold Osborn kom på femteplass. Hans beste resultat var 1,997 meter, oppnådd tidligere i 1928. Etter å ha tatt eksamen ved Stanford University studerte han medisin og ble senere obstetriker (fødselslege).


== OL-medaljer ==
1928  Amsterdam - gull i høydehopp


== Referanser ==


== Eksterne lenker ==
(en) Robert King – Olympedia 
(en) Robert King – Sports-Reference (OL-resultater – arkivert)
Anthon Frederiksen

Anthon Frederiksen (født 1953 i Illumiut) er en grønlandsk politiker (K). Han har vært formann i Kattusseqatigiit (Kandidatforbundet) siden 1993, og registrerte dette offisielt som et politisk parti i 2005. Han representerer partiet på Grønlands landsting, og er medlem av Vestnordisk Råd. Fra 2001 til 2008 var han ordfører i Ilulissat kommune. 
Frederiksen er utdannet politi fra 1974, og har jobbet som politi i Ittoqqortoormiit, Upernavik, Qeqertarsuaq og Ilulissat. I 2000 fikk han utmerkelsen DANVAR 2000 for 25 års tjeneste. 
Han har vært Grønlands innenriksminister i Kuupik Kleists regjering siden 2009.


== Eksterne lenker ==
Biografi hos Landstinget
Sant Andreu

Sant Andreu er ett av de ti distriktene i den katalanske byen Barcelona. Den ligger nord i byen, og grenser til distriktene Nou Barris, Horta-Guinardó og Sant Martí, samt Sant Adrià de Besòs og Santa Coloma de Gramenet.
Det eldste området i distriktet er Sant Andreu de Palomar, og det er her distriktet har fått navnet sitt fra.


== Bydeler ==
Sant Andreu er delt inn i sju bydeler (barris):

La Trinitat Vella
Baró de Viver
El Bon Pastor
Sant Andreu
La Sagrera
El Congrés i els Indians
Navas
Étienne Fallot

Étienne-Louis Arthur Fallot (født 29. september 1850 i Cette i Frankrike, død 30. april 1911 i Marseille) var en fransk lege. Han begynte på medisinstudiet i Montpellier i 1867. Mens han virket i Marseille forfattet han et arbeid om lungekollaps (pneumothorax). I 1888 ble han utnevnt til professor i hygiene og rettsmedisin i Marseille.
I 1888 offentliggjorde Etienne Fallot en presis beskrivelse av de fire anatomiske karakteristika til Fallots tetrade, en medfødt hjertefeil som første gang var blitt sakkyndig skildret av Niels Stensen i 1672.


== Referanser ==


== Litteratur ==
B.G. Firkin & J.A.Whitworth (1987). Dictionary of Medical Eponyms. Parthenon Publishing. ISBN 1-85070-333-7
Colin McRae

Colin McRae (født i Lanark, Skottland, 5. august 1968, død 15. september 2007) var en skotsk WRC-kjører. Han var en av verdens beste og mest legendariske rallyførere gjennom tidene. Han begynte sin rallykarriere i 1986. Fra 1993 til 2002 vant han til sammen 25 VM rally. Han ble i 1996 utnevnt til medlem av Order of the British Empire.
Den første seieren i VM sin tok han i 1993 i New Zealand i en Subaru Legacy, hvor McRae fylte 25 år på rallyets første dag og McRae var da den yngste verdensmester noensinne. Han kom som nummer to i 1996, 1997 og 2001. Etter mange år som Subaru-fører skiftet han i 1999 til en Ford Focus WRC. I 2003 bestemte han seg for å skifte bil igjen, denne gangen gikk han til den franske produsenten Citroën. I de siste to årene kjørte han Rally Paris–Dakar med svenske Tina Thörner som kartleser.
En av McRaes brødre, Alistair, kjører også rally. Han var gift med barndomskjæresten Alison Hamilton, og sammen hadde de to barn.
Den 15. september 2007 styrtet McRaes AS350B2 «Squirrel»-helikopter omtrent 1,5 kilometer nord for Lanark i Skottland, ikke langt fra familiens eiendom. Det meldes at McRae selv var pilot i helikopteret da det styrtet, og at ingen av passasjerene overlevde ulykken.For å hedre landsmannen og kameraten kjørte formel 1-føreren David Coulthard Japans Grand Prix med et hjelmdesign som var likt det McRae brukte.McRae ble gravlagt den 26. september sammen med sønnen ved en kirke i Glasgow.


== WRC-seire etappeseiere ==


== Referanser ==


== Eksterne lenker ==
(en) Colin McRae – kategori av bilder, video eller lyd på Commons 
(de) Colin McRae – Munzinger Sportsarchiv 
(en) Colin McRae – Scottish Sports Hall of Fame 
(en) Colin McRae – eWRC-results.com
Duncan McNaughton

Duncan Anderson McNaughton (født 7. desember 1910 i Cornwall, Ontario, død 15. januar 1998 i Austin, Texas) var en canadisk friidrettsutøver som konkurrerte i høydehopp. 
McNaughton ble olympisk mester da han vant høydekonkurransen under OL 1932 i Los Angeles med et hopp på 1,97 foran amerikaneren Robert van Osdel og Simeon Toribio fra Filippinene alle med samme høyde.  


== OL-medaljer ==
1932  Los Angeles -  Gull i friidrett, høydehopp


== Eksterne lenker ==
(en) Duncan McNaughton – Olympics.com 
(en) Duncan McNaughton – Olympic.org 
(en) Duncan McNaughton – Olympedia 
(en) Duncan McNaughton – Sports-Reference (OL-resultater – arkivert) 
(en) Duncan McNaughton – Canada Sports Hall of Fame 
(en) Duncan McNaughton – Britisk Columbia Sports Hall of Fame 
(en) Duncan McNaughton – Commonwealth Games Federation 
(en) Duncan McNaughton – Track and Field Statistics
Jakamarfamilien

Jakamarfamilien eller jakamarer (Galbulidae) er en familie spettefugler som lever Sør-Amerika og Sentral-Amerika nord til Mexico. De 18 artene er nærmest beslektet med dovenfugler og de to delgruppene blir ofte sett på som en egen orden fugler, Galbuliformes. Generelt er dette lavlandsfugler, de fleste med habitat i skog eller i randsonen av skog, gjerne i løvtaket. 
Jakamere er små til mellomstore fugler fra 14 til 34 cm lange og veier mellom 17 og 75 g. Dette er skinnende elegante fugler med langt nebb og lang stjert. I utseende og atferd kan de minne om bietere i den gamle verden, men som de fleste insektetere som fanger insekt i lufta har bietere tendens til å ha korte brede nebb i motsetning til lange tynne hos jakamarene. Beina er korte og svake, og føttene har første og fjerde tå bakovervendt. Fjærdrakten er ofte lys og svært glinsende, selv om noen arter har en mer kjedelig drakt. Det er mindre kjønnsbaserte ulikheter i drakten, hannene har ofte en hvit brystflekk som hunnene mangler. 
Jakamarerne er insektetere og tar ulike bytte i lufta, mange spesialiserer seg på sommerfugler og møll. Fuglene kan sitte stille og angripe byttet når det er nært nok. Storjakamar er atypisk ved at den plukker stillesittende insekter og dessuten tar små øgler og edderkopper. 
Det fins få grundige studier av hekkevanene til jakamarer. Man tror de generelt er monogame, selv om noen få arter organiserer seg i samarbeidende hekking hvor flere voksne deler plikter. Fuglene er hulerugere med reir enten på bakken eller i termitt-tuer i skogshabitat. De som hekker i jorda gjør det vanligvis i elvebredden eller i veikanter. De kan også grave huler ved opprevne røtter i nedfallsskog. Ved elvebreddene kan hekkingen tidvis være i løsere kolonier. Størrelsen på kullene varierer fra ett til fire egg, begge foreldrene deltar i rugingen. Til forskjell fra spetter så er ungene kledde med dunfjær når de blir klekt. 


== Systematikk med arter ==
Galbalcyrhynchus
Hvitørejakamar (Galbalcyrhynchus leucotis)
Kastanjejakamar (Galbalcyrhynchus purusianus)
Brachygalba
Mørkryggjakamar (Brachygalba salmoni)
Blekhodejakamar (Brachygalba goeringi)
Brunjakamar (Brachygalba lugubris)
Hvitmaskejakamar (Brachygalba albogularis)
Jacamaralcyon
Tretåjakamar (Jacamaralcyon tridactyla)
Galbula
Gulnebbjakamar (Galbula albirostris)
Blånakkejakamar (Galbula cyanicollis)
Grønnhalejakamar (Galbula galbula)
Rusthalejakamar (Galbula ruficauda)
Kobberjakamar (Galbula pastazae)
Hvithakejakamar (Galbula tombacea)
Blåpannejakamar (Galbula cyanescens)
Purpurjakamar (Galbula chalcothorax)
Bronsejakamar (Galbula leucogastra)
Paradisjakamar (Galbula dea)
Jacamerops
Storjakamar (Jacamerops aureus)


== Eksterne lenker ==
(en) jakamarfamilien i Encyclopedia of Life 
(en) jakamarfamilien i Global Biodiversity Information Facility 
(no) jakamarfamilien hos Artsdatabanken 
(en) jakamarfamilien hos Fossilworks 
(en) jakamarfamilien hos ITIS 
(en) jakamarfamilien hos NCBI 
(en) Kategori:Galbulidae – bilder, video eller lyd på Wikimedia Commons 
(en) Galbulidae – galleri av bilder, video eller lyd på Wikimedia Commons 
Galbulidae – detaljert informasjon på Wikispecies
Slaget ved Thorslundebro

Slaget ved Thorslundebro 14. september 1328 var et militært slag mellom et sjællandsk bondeoppbud og en hær ledet av grev Gerhard av Holsten med de sjællandske adelige på egne side. 
Der ble det sjællandske opprøret mot greven som hadde utskrevet nye skatter, slått ned med stor brutalitet. Greven hadde tiltvunget seg retten til å utskrive skatt i strid med dansk sedvane som en utenforstående tross hans posisjon som formynderen for sin søstersønn kong Valdemar 4. av Danmark.
Blondie Chaplin

Terence William «Blondie» Chaplin (født 7. juli 1951) er en musiker fra Durban i Sør-Afrika. Han er kanskje mest kjent for sin deltagelse i The Beach Boys, hvor han var med å få bandet på bena igjen, etter at Bruce Johnston gikk solo etter Surf's Up i 1971.
Chaplin sang hovedvokal på flere The Beach Boys-sanger i perioden 1972-1973: «Sail On, Sailor», «Hold on Dear Brother», «Leaving This Town» og «Funky Pretty». Sangene er tilgjengelige på albumene Carl and the Passions – «So Tough» og Holland. Han forlot Beach Boys i 1973, men medvirker også på The Beach Boys in Concert.
Siden sent på 1990-tallet har Blondie Chaplin spilt en viktig rolle også for The Rolling Stones. På albumet Bridges to Babylon (1997) er han kreditert med kor, tamburin, bass, piano og maraccas, men har siden først og fremst vært brukt som korist både i studio og på turné med Stones.
Uttover 2000-tallet har han vært med artister som bl.a Beth Hart og Joe Bonamassa på både turneer og studioinspillinget 


== Album ==
Han ga ut et soloalbum, Blondie Chaplin i 1977.


== Singler ==
1977 - Gimme More Rock `N` Roll / Woman Don`t  Cry  -  Blondie Chaplin  - Electra/Asylum Records E-45400  ( Rare )
1979 - Sail On Sailor - Blondie Chaplin, Rick Danko og Paul Butterfield


== Referanser ==


== Eksterne lenker ==
(en) Blondie Chaplin – kategori av bilder, video eller lyd på Commons 
(en) Blondie Chaplin på Internet Movie Database 
(en) Blondie Chaplin hos The Movie Database 
(en) Blondie Chaplin på Discogs 
(en) Blondie Chaplin på MusicBrainz 
(en) Blondie Chaplin på Spotify 
(en) Blondie Chaplin på Songkick 
(en) Blondie Chaplin på AllMusic
Sant Martí

Sant Martí de Provençals (eller bare Sant Martí) er et distrikt i Barcelona, Catalonia. Det ligger nordøst i byen, og grenser til distriktene Ciutat Vella, Eixample, Horta-Guinardó og Sant Andreu, samt kommunen San Adrián de Besós. Det er det nest mest befolkede distriktet i Barcelona.
Distriktets navn kommer av navnet på en kirke.


== Bydeler ==
Sant Martí er delt inn i ti bydeler (barris):

El Camp de l'Arpa del Clot
El Clot
El Parc i la Llacuna del Poblenou
La Vila Olímpica del Poblenou
El Poblenou
Diagonal Mar i el Front Marítim del Poblenou
El Besòs i el Maresme
Provençals del Poblenou
Sant Martí de Provençals
La Vernada i la Pau
Uro (gruppe)

Uro var en hiphopgruppe fra Frogner og Uranienborg i Oslo som bestod av medlemmene Lars «Lasarus» Mørch Finborud, Sigurd «Ragnarock/Lex Lutor» Holvik og Haakon «Daffy» Fjørtoft.
Uro var en av de første morsmålsrapperne i Norge sammen med Gatas Parlament, Pen Jakke og Ellers Det. Gruppen var hovedsakelig inspirert av navn som De La Soul, Kool Keith, Public Enemy, Petter og Tribe Called Quest.
I 1997 kom bandets første utgivelse, demoen UROkkelig , gjestet av Jester, Definite og Apollo. Demoen inneholdt de første spede forsøkene på å lage viking-rap sjanger innenfor hip-hop hvor tekstene handlet om skalder, blodshevn, Odin og Valhall, like mye som graffiti og politikk.
I 1999 deltok de med kuttet "Sjekk" på Norges første rap-samleplate Rhymers Bench (RAR)
Etter EPen Snakker Så Du Skjønner i 2000 utga de albumet Sirkus URO i 2001 på RAR (Rhytm N Rhymes)/ TUBA Records. De fikk god drahjelp  fra navn i det norske hiphopmiljøet som Jester, Kakemonsteret, Definite, Pen Jakke, Gatas Parlament, Råkkstøtt, Jørg-1, samt Jan Erik Vold og NRKs Ingolf Håkon Teigene. Albumet ble spilt inn i Isitart? studioer av Sjur Miljeteig og Peder Kjellsby i Sverige i 2000. Singlene Uro-elementer og Labbene i taket ble listet på P3 og andre store radiostasjoner.
I etterkant av albumet spilte de på VG-lista konserten på Rådhusplassen i 2001 sammen med Klovner i kamp og turnerte i store deler av Norge.
Etter debutalbumet ga de ut tre EP-er på sitt eget Schwindel Records; Frank Schwindel Presenterer URO (2003), Frank Schwindel svindler URO på en høyst schwindelaktig måte (2004) og Nok et rap-band fra Oslo (2005)
På disse utgivelsene samarbeidet de med bla. Nutsons, Clark F, Kakemonsteret og Definite.
Daffy forlot gruppa i 2003, og de restrerende medlemmene ga seg i 2006.


== Diskografi ==


=== Album ===


=== EP ===


== Eksterne lenker ==
(en) Uro på Discogs 
(en) Uro på MusicBrainz 
(en) Uro på Songkick
Kai Fjell

Kai Breder Fjell (født 2. mars 1907 i Skoger, død 10. januar 1989 på Lysaker) var en norsk maler, scenograf og tegner.
Fjell var elev ved Statens håndverks- og kunstindustriskole i 1927 og ved Statens kunstakademi under Axel Revold i 1928–29. I 1929–31 arbeidet han som reklametegner. Han debuterte uten suksess ved en kollektivutstilling i Kunstforeningen i Oslo i 1932. Gjennombruddet kom med hans første separatutstilling i 1937 på Kunstnernes Hus i Oslo.
Fjell arbeidet mest med oljemaleri, men utførte også arbeider innen tegning, skulptur og grafikk. Han illustrerte bøker og laget scenedekorasjoner for Nationaltheatret. Fjells arbeider ble tidlig preget av en ornamental ekspresjonisme, og hans menneskeskikkelser er delvis naturalistiske gjengivelser og delvis bygget opp av geometriske figurer. 
Fjells hovedverk Kunst 3 består av Kalven reiser seg, Violinen og Likkjøreren henger i Nasjonalmuseet. Hans Mor og barn er ofte reprodusert. Monumentalarbeider finnes i Regjeringsbygningen, Bakkehaugen kirke og Norsk Skogmuseum. Et arbeid finnes også på tidligere Oslo lufthavn, Fornebu. Han ble utnevnt til Kommandør av St. Olavs Orden i 1976.


== Referanser ==


== Eksterne lenker ==
(en) Kai Fjell – kategori av bilder, video eller lyd på Commons 
(no) Kai Fjell i Norsk biografisk leksikon
Verk av Kai Fjell hos fotoarkiv ovaering.no https://ovaering.no/sok?keyword=kai+fjell
Kåre Haugen

Kåre Haugen (født 1945 i Snertingdal) var ordfører i Gjøvik for Arbeiderpartiet. Han overtok etter Tore Hagebakken som ble  stortingsrepresentant i september 2005. Haugen har i egenskap av varaordfører i flere perioder fungert som ordfører i Hagebakkens fravær.
Han stilte ikke som ordførerkandidat i forbindelse med valget i 2007, da han ble etterfulgt av Bjørn Iddberg.
Haugen vokste opp på et småbruk i Snertingdal. Han har i tillegg til vervet som ordfører og varaordfører vært både leder og nestleder i Gjøvik arbeiderparti. Haugen har vært spesielt engasjert i feltet helse og sosial, og i hans tid som leder av kommunepartiet ble institusjonene Haugtun og Sørbyen bygd ut.
Han er (2011–2015) medlem av Oppland fylkesting, og sitter pr. 2012 i Komite for samferdsel.


== Eksterne lenker ==
Mjøsmuseets liste over ordførere
Robert Sjavlakadze

Robert Mikhajlovitsj Sjavlakadze (Georgisk: რობერტ შავლაყაძე; russisk Роберт Михайлович Шавлакадзе, født 1. april 1933 i Tbilisi, død 4. mars 2020) var en sovjetisk idrettsutøver som konkurrerte i høydehopp.
Sjavlakadze ble olympisk mester under OL i 1960 i Roma, med et hopp på 2,16 meter, som var ny olympisk rekord. Han vant foran sin landsman Valerij Brumel, som også klarte 2,16 meter, men først i andre forsøk; Sjavlakadze tok i første. Bronsemedaljen gikk til John Thomas fra USA med 2,14 meter. I EM i 1962 tok Sjavlakadze bronse, og i OL i 1964 i Tokyo kom han på femteplass. Sjavlakadzes personlige rekord på 2,17 meter ble satt i 1964. 


== OL-medaljer ==
1960  Roma - gull i høydehopp


== Referanser ==


== Eksterne lenker ==
(en) Robert Sjavlakadze – Olympics.com 
(en) Robert Sjavlakadze – Olympic.org 
(en) Robert Sjavlakadze – Olympedia 
(en) Robert Sjavlakadze – Sports-Reference (OL-resultater – arkivert) 
(en) Robert Sjavlakadze – World Athletics 
(en) Robert Sjavlakadze – Track and Field Statistics